
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/   185  / 05.05.2004


R  A  P  O  R  T    

asupra proiectului de Lege privind aprobarea Ordonanţei Guvernului nr. 36/2004 pentru modificarea şi completarea Legii nr.137/2002 privind unele măsuri pentru accelerarea privatizării (PL.X 100/ 04.03.2004).

       În conformitate cu prevederile art. 89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003, Comisia pentru politică economică, reformă şi privatizare a fost sesizată, spre dezbatere şi avizare în fond cu proiectul de Lege privind aprobarea Ordonanţei Guvernului nr. 36/2004 pentru modificarea şi completarea Legii nr.137/2002 privind unele măsuri pentru accelerarea privatizării ,  trimis cu adresa nr. PL.X 100/ 04.03.2004.
         Proiectul de lege a fost adoptat de Senat în şedinţa din  24 februarie 2004.

            La întocmirea prezentului raport, Comisia a avut în vedere:

                      - Avizul nr.134/29.01.2004 al Consiliului Legislativ;

                      - Avizul nr.210.375/19.03.2004 al Consiliului Economic şi Social;

                       - Avizul nr. 100/17.03.2004 al Comisiei juridice, de disciplină şi imunităţi;

 
            - Avizul nr.128/11.03.2004 al Comisiei pentru buget, finanţe şi bănci.


     Proiectul de lege are ca obiect îmbunătăţirea unor aspecte ale reglementărilor privind procesul de privatizare.

                     Este necesară modificarea articolelor referitoare la atragerea de investiţii prin parteneriat public-privat pentru corelarea cu dispoziţiile Ordonanţei  Guvernului nr.16/2002 privind contractele de parteneriat public-privat.

                     De asemenea, se impune completarea cadrului legislativ referitor la vânzarea acţiunilor filialelor societăţilor comerciale cu capital majoritar de stat, precum şi pentru vânzarea acţiunilor către asociaţii salariaţi.

                 Proiectul de Lege face parte din categoria legilor ordinare, potrivit prevederilor art. 73 alin. (1) din Constituţie. 

                 Camera Deputaţilor este Cameră decizională.

                     Potrivit prevederilor art. 60 din Regulamentul Camerei Deputaţilor, membrii Comisiei au examinat acest proiect de Lege în şedinţele din  28 aprilie şi 4 mai 2004.


          La dezbaterea proiectului au participat ca invitaţi, în conformitate cu prevederile art. 51 şi 52 din Regulamentul Camerei Deputaţilor, reprezentanţii:

                                   a) Ministerului Economiei şi Comerţului - OPSPI: domnul  

                         director general Robert Neagoe;

                     b) Autorităţii pentru Privatizare şi Administrarea  Participaţiilor 

                        Statului: domnul director general Bogdan Stănescu şi doamna

                        consilier juridic Magda Constantinescu;

                         c) Ministerului Finanţelor Publice: doamna şef serviciu Lucica

                             Diaconescu.              

                     La lucrări, au fost prezenţi 29 deputaţi din totalul de 30 membri ai Comisiei.

                     În urma dezbaterii, Comisia  a hotărât, cu unanimitate de  voturi, ca proiectul de lege privind aprobarea Ordonanţei Guvernului nr. 36/2004 pentru modificarea şi completarea Legii nr.137/2002 privind unele măsuri pentru accelerarea privatizării, să fie supus spre dezbatere şi adoptare plenului Camerei Deputaţilor, cu amendamentele admise prezentate în anexă.
ANEXĂ    

Amendamente admise


În urma dezbaterii în comisie, proiectul de lege a fost aprobat cu următoarele amendamente:

	Textul  adoptat de Senatul României 


	Amendamente propuse
	Motivarea propunerii
	Camera decizio-nală


	0
	1
	2
	3
	4

	1. 
	                         Articol unic. - Se aprobă Ordonanţa   Guvernului  nr.36/2004 din 29  ianuarie 2004 pentru modificarea şi completarea Legii nr.137/2002 privind unele măsuri pentru accelerarea privatizării, adoptată în temeiul art.1 pct.II.10 din Legea nr.559/2003 privind abilitarea Guvernului de a emite ordonanţe, şi publicată în Monitorul Oficial al României, Partea I nr.90 din 31 ianuarie 2004, cu următoarea modificare:

	   Articolul I. - Se aprobă Ordonanţa   Guvernului  nr.36/2004 din 29  ianuarie 2004 pentru modificarea şi completarea Legii nr.137/2002 privind unele măsuri pentru accelerarea privatizării, adoptată în temeiul art.1 pct.II.10 din Legea nr.559/2003 privind abilitarea Guvernului de a emite ordonanţe, şi publicată în Monitorul Oficial al României, Partea I nr.90 din 31 ianuarie 2004, cu următoarele  modificări şi completări:

  Autori: 

Deputat Lucia-Cornelia Lepădatu 

Grupul PSD din Comisie

	Pentru respectarea prevederilor de tehnică legislativă
	CD

	2.
	(3) Guvernul poate acorda salariaţilor societăţilor comerciale şi/sau filialelor acestora, supuse privatizării, dreptul să achiziţioneze de la instituţia publică implicată/ societatea comercială, acţiuni la aceste societăţi prin derogare de la art.1, la acelaşi preţ pe acţiune cu care acestea se vând în cadrul procesului de privatizare.


	1. La art I punctul 4, alin.(3) al art.10   va avea următorul conţinut:

(3) Guvernul poate acorda salariaţilor, membrilor Consiliului de administraţie şi pensionarilor cu ultimul loc de muncă la societăţile comerciale şi/sau filialelor acestora, supuse privatizării, dreptul să achiziţioneze de la instituţia publică implicată/ societatea comercială, prin intermediul Asociaţiei salariaţilor, constituită conform legii,  acţiuni la aceste societăţi prin derogare de la art.1, la acelaşi preţ pe acţiune cu care acestea se vând în cadrul procesului de privatizare.

Autor: Grupul PSD din Comisie


	      Pentru includerea membrilor Consiliului de administraţie şi pensio-narilor cu ultimul loc de muncă la societăţile supuse privatizării în categoria celor care au dreptul să achiziţioneze acţiuni la aceste societăţi.
	CD

	3.
	"5. După alineatul  (5) al articolului 12 se introduce un nou alineat, alin.(51), cu următorul cuprins:

(51) Majorarea capitalului social cu valoarea terenurilor pentru care s-au eliberat certificate de atestare a dreptului de proprietate se realizează fără adăugarea unei prime de emisiune.


	2. Punctul 5 se modifică şi va avea următorul cuprins:

"5. După alineatul  (5) al articolului 12 se introduc două noi alineate, alin.(51) şi (52) cu următorul cuprins:

 (51) Majorarea capitalului social cu valoarea terenurilor pentru care s-au eliberat certificate de atestare a dreptului de proprietate se realizează fără adăugarea unei prime de emisiune.

(52) Preţul de subscriere al acţiunilor aferente dreptului de preferinţă exercitat de acţionarii existenţi în cadrul majorării capitalului social cu valoarea terenurilor pentru care s-au eliberat certificate de atestare a dreptului de proprietate, se va stabili fără adăugarea unei prime de emisiune."

  Autor: Grupul PSD din Comisie
	     Pentru reglementarea preţului de subscriere al acţiunilor aferente dreptului de preferinţă exercitat de acţionarii existenţi. 
	CD

	4.
	7. Art.14 se modifică şi va avea următorul cuprins:

Art. 14. - (1) Instituţia publică implicată poate decide, în conformitate cu strategia aprobată, să propună în adunarea generală a acţionarilor diminuarea participaţiei statului la societatea comercială cu capital majoritar de stat sau diminuarea participaţiei societăţii comerciale cu capital majoritar de stat la filiala acesteia,  prin majorarea capitalului social."

           
	3. La art.I punctul 7, alin.(1) al art. 14 va avea următorul conţinut:

"7. Art.14 se modifică şi va avea următorul cuprins:

Art. 14. - (1) Instituţia publică implicată poate decide, în conformitate cu strategia aprobată, să propună în adunarea generală a acţionarilor diminuarea participaţiei statului la societatea comercială sau diminuarea participaţiei societăţii comerciale cu capital majoritar de stat la filiala acesteia,  prin majorarea capitalului social."

Autor: Grupul PSD din Comisie 
	Pentru eliminarea discriminărilor dintre societăţile comerciale cu capital de stat.
	CD

	5.
	1. La articolul 14, alineatul (4) va avea următorul cuprins:

"(4) Acţionarul privat existent în societate va putea subscrie atât acţiunile aferente cotei deţinute de instituţia publică implicată, cât şi acţiunile aferente cotei acţionarilor care nu îşi exercită dreptul de preferinţă."


	Se elimină

Autor: Grupul PSD din Comisie         


	Pentru revenirea la forma iniţială din ordonanţă.
	CD

	6.
	b) pentru achitarea salariilor pe cel mult 6 luni anterioare depunerii la oficiul registrului comerţului a hotărârii adunării generale de dizolvare/lichidare"
	4. După punctul 17 se introduce un punct nou 171, cu următorul cuprins:

"171 Lit. b) a alin. (1) al articolului 38  va avea următorul cuprins:

b) pentru achitarea salariilor restante pe cel mult 3 ani anteriori depunerii la oficiul registrului comerţului a hotărârii adunării generale de dizolvare/lichidare"

Autor: Grupul PSD din Comisie


	Prelungirea perioadei pentru care se achită salariile restante, având în vedere că procesul de privatizare este un proces de lungă durată.
	CD

	7.
	
	Art. II. al legii:

Art.II.  - Societăţile comerciale pentru care au fost emise ordine comune de  acordare a înlesnirilor la plată în baza prevederilor Legii nr.137/2002 privind unele măsuri pentru accelerarea privatizării, cu modificările şi completările ulterioare, beneficiază de scutirea la plată a dobânzilor şi penalităţilor de orice fel, calculate până la data transferului dreptului de proprietate asupra acţiunilor şi rămase la plată la data intrării în vigoare a prezentei legi, aferente obligaţiilor bugetare restante reprezentând contribuţia pentru pensia suplimentară, contribuţia individuală de asigurări sociale, contribuţia angajaţilor  la bugetul Fondului pentru plata ajutorului de şomaj, precum şi contribuţia  angajaţilor  pentru asigurările sociale de sănătate, taxa pe valoarea adăugată suspendată în vamă, impozitul pe veniturile din salarii, impozitul pe dividende şi celelalte impozite cu reţinere la sursă, care au fost eşalonate la plată prin ordinele comune emise.

Autor: Deputat Lucia-Cornelia Lepădatu - grupul parlamentar PSD


	Pentru reconsiderarea datoriilor societăţilor comerciale  în vederea sporirii atractivităţii acestora la vânzare şi pentru accelerarea procesului de privatizare. Pentru scutirea la plată a datoriilor istorice reprezentând dobânzi (majorări de întârziere) şi penalităţi, eşalonate la plată, aferente impozitelor şi contribuţiilor restante, care în multe cazuri depăşesc  valoarea debitului de bază.

De asemenea, acest amendament conduce la consolidarea privatizărilor realizate până în prezent şi crează premisele pentru transformarea societăţilor privatizate în contribuabili viabili care să achite în continuare toate obligaţiile către creditorii bugetari.


	CD

	8.
	
	Art. III. al legii:

Art.III.  - Legea nr. 137/2002 privind unele măsuri pentru accelerarea privatizării, cu modificările şi completările ulterioare şi cu cele aduse prin prezenta lege, se va republica în Monitorul Oficial al României, Partea I, dându-se textelor o nouă numerotare."

Autor: Deputat Lucia-Cornelia Lepădatu - grupul parlamentar PSD


	Pentru  uşurarea aplicării Legii nr. 137/2002.
	


                                              PREŞEDINTE,                                                                                                                                        

                                          Dan Radu Ruşanu    

                     
                                                                                            SECRETAR,


                                                                                                                             Iuliu Vida
                                       
                   















                    Consilier parlamentar,

                Doina Leonte

           Expert parlamentar,

               Olga Tutoveanu 

                                                          PARLAMENTUL   ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/  185  / 05 .05.2004


         C ă t r e,





 BIROUL  PERMANENT  AL





 CAMEREI  DEPUTAŢILOR

                    Vă înaintăm, alăturat, RAPORTUL asupra proiectului de Lege  privind aprobarea Ordonanţei Guvernului nr. 36/2004 pentru modificarea şi completarea Legii nr.137/2002 privind unele măsuri pentru accelerarea privatizării,  trimis cu adresa nr. PL.X 100/ 04.03.2004.
PREŞEDINTE,

Dan Radu RUŞANU

